*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2016. gada \_\_\_.\_\_\_\_\_\_\_\_\_.

 **.§**

**Par** **darbības programmas „Infrastruktūra un pakalpojumi” 3.2.2.1.1 apakšaktivitātes „Informācijas sistēmu un elektronisko pakalpojumu attīstība” projektu ieviešanas plānu izvērtēšanu un uzraudzību**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.
2. Labklājības ministrijai, ņemot vērā ziņojumā sniegto informāciju par Valsts darba inspekcijas projektu Nr.3DP/3.2.2.1.1/09/IPIA/IUMEPLS/011 “Valsts darba inspekcijas informatīvās sistēmas pilnveidošana un e-pakalpojumu ieviešana”, sagatavot un līdz 2017.gada 28.aprīlim noteiktajā kārtībā iesniegt Ministru kabinetā ziņojumu par risinājumu projektā izveidoto elektronisko pakalpojumu lietošanas nodrošināšanai paredzētajā apjomā, ņemot vērā, ka lietošanas rādītāji ir zemi un pārskata gada laikā faktiski nav pieauguši, turklāt finansējuma saņēmēja skaidrojumi neliecina par situācijas uzlabošanos turpmāk.
3. Ņemot vērā Latvijas Pašvaldību savienības ierosinājumu pilnveidot un uzlabot projekta Nr.3DP/3.2.2.1.1/09/IPIA/IUMEPLS/007 “Publiskās pārvaldes dokumentu pārvaldības sistēmu integrācijas vides izveide” ietvaros izveidotā elektroniskā pakalpojuma „Iesniegums iestādei” lietošanas efektivitāti, Vides aizsardzības un reģionālās attīstības ministrijai sadarbībā ar Tieslietu ministriju un Latvijas Pašvaldību savienību, kā arī nepieciešamības gadījumā citām iesaistītām valsts pārvaldes iestādēm, sagatavot un līdz 2017.gada 31.martam noteiktā kārtībā iesniegt Ministru kabinetā normatīvo aktu projektus, kas nodrošinās elektroniskā pakalpojuma „Iesniegums iestādei” izmantošanas paplašināšanu.
4. Ņemot vērā informatīvajā ziņojumā 3.4.nodaļā sniegto informāciju, atzīt par spēku zaudējušu Ministru kabineta 2012.gada 13.novembra sēdes protokollēmuma (prot. Nr.64 44.§) „Informatīvais ziņojums „Par darbības programmas „Infrastruktūra un pakalpojumi” 3.2.2.1.1.apakšaktivitātes „Informācijas sistēmu un elektronisko pakalpojumu attīstība” īstenošanas progresu un projektu ieviešanas plānu izvērtēšanu” 7.punktu.
5. Centrālajai finanšu un līgumu aģentūrai projektu pēcuzraudzības pārskata veidlapā paredzēt finansējuma saņēmēja pienākumu norādīt informāciju par projektos izstrādāto elektronisko pakalpojumu un informācijas sistēmu izmantošanas rādītājiem.
6. Vides aizsardzības un reģionālās attīstības ministrijai, izvērtējot Centrālās finanšu un līgumu aģentūras sniegto informāciju par projektos izstrādāto elektronisko pakalpojumu un informācijas sistēmu izmantošanas rādītājiem, sagatavot un iesniegt Finanšu ministrijai iekļaušanai informatīvajā ziņojumā par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu informāciju par projektiem, kuros izstrādātās informācijas sistēmas un elektroniskie pakalpojumi netiek lietoti plānotajā apmērā (ja attiecināms).

Ministru prezidents Māris Kučinskis

Valsts kancelejas direktors Mārtiņš Krieviņš

Iesniedzējs:

vides aizsardzības un reģionālās attīstības ministrs Kaspars Gerhards

Vīza:

valsts sekretārs Rinalds Muciņš

15.11.2016 14:00

360

Inese Ostrovska

Tel.: 66016571,

e-pasts: inese.ostrovska@varam.gov.lv